'n Kitsete wat lewens kan red - Local News - Windhoek Express
Sunday, May 31st, 2020 17:44:11
'n Kitsete wat lewens kan red
Staan saam met kospakkies
Met 'n paar bestanddele wat jy in jou kombuis het, is dit nou maklik om uit te reik na jou medemens wat dalk nie weet waar hul volgende ete vandaaan gaan kom nie.
'n Halwe koppie rys, 'n halwe koppie sopmengsel en 'n halwe koppie lensies, met een blokkie aftreksel en 'n pakkie soppoeier is al wat jy nodig het om 'n gesin van vier vir een aand kos te gee.
Al dié bestanddele kan saam in 'n plastieksakkie gemeng word. Vir voorbereiding, bring 2 ½ liter water tot kookpunt, voeg die inhoud van die sakkie by en kook vir tussen 35 en 40 minute. Dit moet deurgaans geroer word.
Die Hentiesbaai Spar verkoop ook hierdie pakkies teen N$15 elk. Indien iemand hierdie pakkies wil opmaak, saam met instruksies, kan dit by die Babies in Need-afsetpunte aflewer word rondom Windhoek en ander dorpe.
Vir meer inligting en waar die afsetpunte geleë is, kontak Karlien Kruger by 081 384 2780 of word deel van die Whatsapp groep by http://chat.whatsapp.com/FehkMlasT4TKQKKZ6eha7T.